Ich, Casper Etterly, weibel ze Brugg, beken̄ offenlich mitt disem brieff, das ich uff samstag nach santt̄ Othmarus tag, nach Cristi gebùrt
vierzechenhundertfùnfftzig un̄ drù jar, ze Brugg in dˀ statt an offner, fryer strasz mitt offē, vˀbannē gericht offenlich zegericht gesessn̄ bin innamē un̄ anstatt des ersamē, wisen Uͦlrich Grùlichs, schulth̄s ze Brugg, mins liebn̄ hˀn, un̄ kamēt daselbs fùr mich un̄ offen gericht die erbˀr fröw Bely
Hoppfin un̄ mitt ir der erbˀr Uͦlmā Wenigˀ, ir rechter gegebnˀ vogt, burgˀ ze Brugg, einˀ sitt, un̄ andˀ sitt Margreta, Adelheit un̄ Elsa, dˀ obgn̄t₎ Hoppfin kind,
mitt dem vestē junckhˀr Tùring Efingˀ, irm gegebnē vogt, dˀ inē ingericht mitt urteil un̄ rˀcht als um̄ disz nachgeschribn̄ sach zuͦgebn̄ un̄ gestelt ward,
vˀfùrsprechet, als rˀcht ist. un̄ offnet die obgñt Bely Hoppfin mitt irm vogt durch den genēpten irn fùrsprechn̄, wie si nach guͦtˀ, zittlichˀ vorbetrachtūg
gesund lips un̄ gantz vˀnunfft un̄ dˀ sinnē in den willen komē un̄ darinē were, das si den obgn̄t₎ Margreta, Adelheit un̄ Elsen, irn kindn̄, einˀ uffrechten, redlichn̄, frigen gab ordnen, machn̄ un̄ vˀschaffen woͤlt alles ir guͦts, ligends, varends, gends, stends, es si eign̄, lechn̄, pfennig un̄ des wert, wo dz gelegn̄,
wie es geheissen, geschaffen ist odˀ namē hätt, gantz nùtz hindan gesetzt, usgenomē noch vorbehept ꝫcꝭ, un̄ si also damitt zuͦ rˀchtē erbgnossen
habn̄ und nemē, ordnet, macht, vˀschaft un̄ tett disz alles also vor mir un̄ dem gericht ✳ also un̄ mitt soͤlichn̄ wortē un̄ gedingn̄, wen̄ si, die selb
Bely Hoppfin, vō tods wegn̄ abgangen un̄ nitt mer in lebn̄ sie, ✳ alldan̄ soͤllēt die selbn̄ Margreta, Adelheit un̄ Elsa oder welichs den̄ den val also
gelept alles ir guͦt, ligends un̄ varends, wo das gelegn̄, wie es geheissen odˀ geschaffen ist, das mindˀ und das mer, gantz
nùtz
usgenomē noch voˀgehept,
erbn̄ un̄ zuͦ glichm̄ erb un̄ teil stan ꝫcꝭ. ✳ gieng aber der obgn̄t₎ kinden, es sie vor odˀ nach dem vall, ✳ ee ✳ si ze irn tagen komēt un̄ beratē weˀn, eines
odˀ zwey vor dem andˀn odˀ den andˀn vō tods wegn̄ ab, so soͤllēt das ✳ das andˀ odˀ die andˀn nach unser statt Brugg rˀcht, sitt un̄ gewonheit erbē un̄
die selbn̄ gerechtikeit habn̄ un̄ im odˀ inē gevolgn̄, als vor vō inē dryen gelùtret ist. weˀ aber sach, das si alle drù an elich lip erbn̄ abgiengē,
aldan̄ sol soͤlich ir guͦt gar un̄ gantz un̄ vor aller mengklichm̄ än alles mittel un̄ insprechn̄ widˀ umb an Bely Hoppfin nechsten erbn̄ komē und gevallen ꝫcꝭ. itē die obgn̄t₎ Bely Hoppfin hatt abˀ ir selbs herin̄e gar eigenlich ussbedingt un̄ mitt sundˀn fùrworten vorbehept, das si soͤlich obgeñt
ordnūg un̄ gemecht wol mag mitt einē Rinschen guldin widˀ ruͤffen un̄ widˀ sprechn̄ un̄ das endˀn, mindˀn, merē, einē gebn̄, dem andˀn nemē,
odˀ gantz hin un̄ ab tuͦn, heimlich un̄ offenlich. si mag ouch durch gott, ere, frùntschafft un̄ liebi gebn̄ un̄ vˀschaffen, wem̄ si wil vil odˀ wenig, by gesundē odˀ siechem lip, ingericht odˀ ane, wo odˀ wie ir das aller fuͦgklichest ist nū un̄ hienach, als ob des nie gedacht wêr. ✳ sundˀlich un̄ nālich
hätt si ir selbs vorbehept all ir rechtūg an ligendē un̄ varenden guͤtˀn irn leptag un̄ zuͦ end ir wil nach der statt Brugg rˀcht un̄ gewōheit.
un̄ also nach soͤlicher offnūg un̄ vˀgicht un̄ dem, so vor statt, stuͦnd dar die obgñt Bely Hoppfin mitt irm vogt in offen, vˀbannē gericht,
vollvˀtiget, vollfuͦrt un̄ bestett disz vorgeschriben ordnūg, gab un̄ gemecht in den worten und gedingn̄, so vor stand, un̄ gab un̄ bracht die also
mitt min, des obgñten richters, hand in zuͦ handen der obgenantē Margareten, Adelheitē und Elsen Hoppfin un̄ des obgn̄t₎ Tùring Efingers,
ir gegebnen vogts, sich des zefrown̄t, zebruchent un̄ nach vor gemercktˀ wise zenutzēt un̄ niessent. die selb Bely Hoppfin gelopt un̄ vˀsprach
ouch vor mir un̄ dem gericht, disz gab, ordnūg un̄ gemechts in den wortē un̄ gedingen, so vor stand, rˀcht wer ze sind un̄ hierub̄ guͦt, sichˀ wˀschafft
zetuͦnd fùr aller mengklichs irrūg un̄ ansprach, in gericht un̄ usswendig, wo, wen̄ un̄ wie dick des Margreta, Adelheit un̄ Elsa Hoppfin, obgñt,
notdurftig sind odˀ wˀdent an all geverd, un̄ widˀ dhein vor un̄ nach geschribn̄ ding un̄ geding niemˀ ze komēt, redēt, wˀbent, tuͦnd, schaffen, vˀhengē
noch gehellen getan wˀdn̄, wedˀ heimlich noch offenlich indhein wise, sundˀ disz alles war, stett un̄ vest zehalten by irn guͦten trùwn̄ ungevˀlich.
un̄ beschach disz alles ingericht mitt urteil un̄ recht, mitt uffgebn̄, vˀzichn̄, in anttwurt₎, mitt mund, mitt hand, worten, wˀcken, wisen, geberdn̄ und
namlich mitt allˀr sicherheit un̄ gedheins wegs hˀzuͦ gehoͤrēt als notdurftig un̄ als das nū und hienach billich krafft, macht, handvesti habn̄ un̄
stett belibn̄ sol un̄ mag än alles bekrencken un̄ widˀtribn̄, alles nach recht, sitt un̄ gewonheit dˀ statt Brugg. ✳ hieby un̄ mitt sint ingericht gewessn̄
un̄ des gezùgen die ersamē Heinrich Smid, alt schulth̄s, Hans Stelli, des rats, ✳ Cuͦnrast Räst, ✳ Uͦlrich Etterly, ✳ Ruͤdi Wagnˀ, ✳ Petˀ Toͤlznˀ, ✳ Fridly
Seiler un̄ andˀr erbˀr lùtt. und des alles ze warē, vestē urkùnd hab ich, obgen̄tˀ richtˀ, vō des gerichts un̄ ir bett wegn̄ min eign̄ insigel offenlich
gehenckt an disen brieff, doch mir un̄ minē erbn̄ anschadn̄, der geben ist des tags und jars, als vor statt ꝫcꝭ.